סרוויס צ'כי/ יעקב שבתאי

הערות אלה הן בתוספת לסיכום שעשינו בכיתה.

כמה הערות על נושא ההתבגרות בסיפור

הילד, גיבור הסיפור, עושה "מעשה אסור " בעיני אביו בכך שהוא נוגע בסרוויס הצ'כי ושובר אותו. האב רואה בזה חוסר כבוד כלפיו וזלזול בחפץ יוקרתי שמסמל עבור האב חיי רווחה וגעגועים לעבר בורגני בסגנון אירופאי. החיים בארץ ישראל- קשים והאב עובד כפועל נמל , קשה יום וממורמר. האב מכה את בנו בחגורה באכזריות כעונש על שבירת הסרוויס ותוך כך גם פורק את התסכול האישי שלו על קשיי החיים שאין להם קשר לבנו. הילד במובן מסוים הופך "לשעיר לעזאזל" של האב , קורבן למרירות האלימה שלו. הוא טוען שהילד "הורס את הבית" ,שהילד "רוצה שהוא ימות " וברור שליד אין שום כוונות כאלה. האב פורק על הילד את כל הנרדפות האישית שלו.

מבחינת הילד הסרוויס הצ'כי הוא חפץ קסום בגלל החשיבות הגדולה שמייחס לו האב, וגם בגלל יופיו "האגדי "המצית את דמיונו של הילד. בתוך הבית האפרורי עם קשיי היום יום, העמוס רהיטים ישנים , הסרוויס נראה יפה ומושך במיוחד- והנער נמשך אל היופי. המעשה של הילד הוא מעשה אופייני לגדילה והתבגרות : יש בו פריצת גבולות , העזה וכניסה לתחום חדש ו"אסור". אב שאינו ממורמר ואלים היה יכול גם להבין את התשוקה של הילד לפרוץ את הגבול ולגלות יופי חדש , אבל האב שקוע בעצמו ואינו נותן את דעתו על נפשו של הילד, אלא רק על הפיכתו לצייתן וכנוע יותר.

במהלך הזמן הקשה של הצפייה לעונשו של האב ובמהלך המכות הכואבות -הילד מגלה את חוסר האונים של אמו וסבתו מול השליטה של סמכות האב. הן עצמן, אינן חושבות ששבירת הקומקום הקטן של הסרוויס היא אסון כה גדול, אך אין בכוחן להשפיע על האב והן חרדות מפניו ללא יכולת להגן על הילד שעתיד לספוג את הזעם האלים שלו. הסיפור יוצר ביקורת ומחאה חזקה על חינוך אלים זה ועל האופן שבו הוא מתנהל ומשפיע על כל בני המשפחה.

אולם נקודת האור היחידה בסיפור הקשה הזה הם אולי ניצני ההתנגדות שפורצים מן הילד ומבשרים על תהליך התבגרות כואב אבל חשוב. במהלך המכות חש הילד שנאה לאב המכה והוא ממלמל לעצמו ללא קול :" שימות" , "שימות" . הוא חש שאין בו "כל רחמים" כלפי האב, שכן הוא מבין שהאב עושה לו עוול. בתוך העלבון והבכי הוא חש רווחה כשהעונש מסתיים וזוחל לבדו למרפסת כדי להתאושש.

הסיפור מסתיים בתיאור של זרם תודעתו של הילד המבחין "בענן גדול שנראה לו כמו זרוע ענקית ללא כף" , הענן יכול לסמל הן את זרוע האב שחדלה להכות, אך אולי גם את התקווה לעזרה שלא הגיע משום מקום. הילד חדל לבכות , הוא מתכרבל אל תוך עצמו ומרגיש חמימות. הוריו הולכים ונעשים קטנים בתודעתו: האב נראה כמו "ערמה של שמיכות" וגם האם "מתמזגת באפלולית ומתפוררת". הילד נזכר בשיר ערש שאמו הייתה שרה לו כשהיה תינוק ומנחם את עצמו בזמזום השיר, האם כשלה בלעזור לו מול אכזריות האב אבל זכרון האהבה המרגיעה שלה עומד לרשותו והוא נאחז באופן עצמאי בזיכרון ומרגיע את עצמו: האכזבה הקשה מהוריו מצמיחה סוג של רגש בדידות ועזיבות אבל בתוכו צומחת גם תחושה של עצמאות:" הרגשתי את עצמי עזוב , אבל איכשהו היה לי טוב ונעים בעזיבות הזו." בסיום הסיפור מבחין הילד בסבתא המברכת על נרות השבת . האם הוא מוצא נחמה במראה המרגיע או אולי הוא חש כי מתעלמים מכאבו – זאת משאיר הסופר לפרשנותו של הקורא. הילד מודע לעוול שנעשה לו והתנגדותו הפנימית לאכזריות האב מתחילה לגבש בו "אני " נפרד ובוגר שנולד בנסיבות קשות .

במהלך מעמד המכות הקשה